Rīgas vēsturiskā centra saglabāšanas un attīstības padome

2004. gada 14. aprīlī

XIII sēdes
PROTOKOLS

Sēdē piedalās: J. Asaris, A. Cinis, J. Dambis, J. Krastiņš, A. Kronbergs, D. Neiburga, P. Strancis, Dz. Upmace.

Sēdi vada: D. Neiburga.
Sēdi protokolē: Z. Redberga.
Sēdi atklāj 15.00 Rīgas domē Rātslaukumā 1.

1. Rīgas domes pārstāvju ziņojums par Rīgas vēsturiskā centra saglabāšanas un attīstības plāna izstrādes gaitu
Ar Rīgas vēsturiskā centra saglabāšanas un attīstības plānu 1. redakcijā iepazīstina P. Strancis un Rīgas domes Pilsētas attīstības departamenta Pilsētplānošanas pārvaldes Projektu nodaļas vadītāja Iveta Staša.
Padomes locekļi apspriež dokumenta sadaļu “Kultūrvēsturiskā mantojuma saglabāšanas un attīstības plāns”.
Pēc diskusijām Padomes locekļi nolemj dokumentu izskatīt pēc 2004. gada 17. maija, kad būs beigusies tā sabiedriskā apspriešana.
P. Strancis aicina Padomes locekļus iesaistīties Rīgas vēsturiskā centra saglabāšanas un attīstības plāna izstrādāšanā, savu vērtējumu un priekšlikumus izsakot rakstveidā un iesniedzot Rīgas domes Pilsētas attīstības departamenta Pilsētplānošanas pārvaldē. 

Sēdi turpina Valsts kultūras pieminekļu aizsardzības inspekcijā (VKPAI) Pils ielā 22-105 (visi, izņemot J. Asari).

2. Padomes XIV sēdes darba kārtības apspriešana
Padomes locekļi nolemj nākošo sēdi noturēt 2004. gada 21. aprīlī 15.00, darba kārtībā iekļaujot sekojošus punktus:
1/ projekta “ Dzīvojamās ēkas rekonstrukcija” izskatīšana (adrese: Brīvības iela 162; pasūtītājs: A. Zviedris, projektētāji – G. Volbrugs, V. Volbruge; iesniedzējs: VKPAI (14.04.2004. dokuments nr. 11-02/711));
2/ jumta pārveides projekta izskatīšana (adrese: Vīlandes iela 14; pasūtītājs: SIA “Amers”; projektētājs: SIA “Zikurāts”; iesniedzējs: RKPAI).
Atbildot uz SIA “Arplan” iesniegumā minēto (13.04.2004. VKPAI reģistrēts dokuments), Padomes locekļi nolemj projektu “Tirdzniecības centrs Vecrīgā, kvartālā starp Rīdzenes, Kalēju un Teātra ielām” izskatīt 2004. gada 5. maijā 15.00.
Pēc J. Dambja ierosinājuma Padomes locekļi vienbalsīgi nolemj lūgt ekspertus ar atbilstošu kvalifikāciju - Dr. arch. Jānim Zilgalvim un Igaunijas Mākslas akadēmijas profesoram Dr. phil. Martam Kalmam (Mart Kalm) sagatavot atzinumus par projektu “Tirdzniecības centrs Vecrīgā, kvartālā starp Rīdzenes, Kalēju un Teātra ielām”.
Atbildot uz SIA “E 39” rīkotājdirektora L. Rozenberga iesniegumā minēto (02.04.2004.  dokuments ar reģ. nr. VKPAI R-607), Padomes locekļi nolemj uzticēt VKPAI speciālistiem sagatavot atbildes vēstules projektu un pēc saskaņošanas ar Rīgas domes amatpersonām to apspriest nākošajā Padomes sēdē.

Padomes locekļi nolemj mainīt vietām sēdes darba kartības punktus. 

3. Ēkas rekonstrukcijas skiču projekta izmaiņu izskatīšana (adrese: Pulkveža Brieža iela 10; projektētājs: SIA “LPL”; iesniedzējs: J. J. Beskina vārdā M. Šadurs)
Ar projekta attīstības gaitu iepazīstina J. Dambis, klātesot īpašniekam Janam Jakobam Beskinam un Mihailam Šaduram un laikraksta “Diena” žurnālistam Reinim Kļavim.
J. Dambis informē par to, ka 17.03.2004. projekta izmaiņas ir ar Rīgas pilsētas Būvvaldi saskaņotas, un par iemesliem, kas VKPAI liedz saskaņot šo projektu (līdz ar to tiktu pārkāpti Rīgas apbūves noteikumi).
Pēc diskusijām Padomes locekļi balso par lēmumu neatbalstīt ēkas skiču projekta izmaiņas, jo ieeju projektētajā viesnīcā ir iespējams atrisināt ēkas apjoma gabarītos, neaizbūvējot trotuāra telpu un nepārkāpjot Rīgas apbūves noteikumu 8.4.2.(6). un 8.4.2.(7). punktu: “par” - J. Dambis, J. Krastiņš, A. Kronbergs, D. Neiburga, Dz. Upmace; “pret – nav; “atturas” – A. Cinis un P. Strancis. Lēmums ir pieņemts.
Pēc P. Stranča ieteikuma Padomes locekļi balso par lēmuma formulējumu (“Padome uzskata, ka risinājumu var izskatīt, tad, ja ir izstrādāta trotuāra izveides koncepcijas posmā starp Strēlnieku ielu un Dzirnavu ielu, to iestrādājot Rīgas plānojumā vai izstrādājot kā atsevišķu detālplānojumu.”): “par” – A. Cinis, J. Dambis, J. Krastiņš, A. Kronbergs, D. Neiburga, P. Strancis; “pret “- nav, “atturas” - Dz. Upmace. Lēmums ir pieņemts.

4. Būves koriģētā projekta izskatīšana (adrese: Zirgu iela 12; projektētājs un iesniedzējs: prof. I. Strautmanis)
Ar projektu iepazīstina arhitekts Ivars Strautmanis. 
J. Krastiņš aicina Padomes locekļus projekta korekcijas atbalstīt. 
17.49 atnāk J. Asaris.
Pēc diskusijām Padomes locekļi balso par lēmumu atbalstīt koriģēto projektu: “par” – J. Asaris, A. Cinis, J. Dambis, J. Krastiņš, A. Kronbergs, D. Neiburga, P. Strancis; “pret” – nav, “atturas” - Dz. Upmace. Lēmums ir pieņemts.
17.54 aiziet Dz Upmace.

5. Daudzstāvu dzīvojamās ēkas projekta izskatīšana (adrese: Melngaiļa iela 2 (19. grupa, 62. grunts); pasūtītājs: SIA “Ronin”; projektētājs un iesniedzējs: SIA “Didrihsons”)
Ar projekta attīstības gaitu iepazīstina arhitekts Gatis Didrihsons, klātesot pasūtītāja pārstāvim Rihardam Svelpem.
Pēc diskusijām Padomes locekļi balso par lēmumu atbalstīt apbūves iespēju konkrētajā vietā, izsludinot arhitektūras ideju skiču konkursu. Lēmums pieņemts vienbalsīgi.

6. Koka ēku nojaukšanas un jaunbūves priekšlikuma izskatīšana (adrese: Stabu iela 24/26 lit. Nr.002, 003; pasūtītājs: SIA „Key Lex”; projektētāji: M. Liepa, U. Liepa; iesniedzējs: VKPAI)
Pēc iepazīšanās ar visiem projekta materiāliem Padomes locekļi balso par lēmumu atbalstīt koka ēku nojaukšanas un jaunbūves priekšlikumu, iesakot jaunprojektējamo apjomu palielināt, to pagarinot visā zemesgabala aizmugurējās robežas garumā: “par” - J. Asaris, A. Cinis, J. Dambis, J. Krastiņš, A. Kronbergs, P. Strancis; “pret” – nav; “atturas” – D. Neiburga. Lēmums ir pieņemts. 

7. Gruntsgabala sadalīšanas priekšlikuma izskatīšana (adrese: Smilšu iela 16; pasūtītājs: AS „Rietumu banka”; projektētājs: SIA „Zenico Projekts”; iesniedzējs: VKPAI (18.03.2004. dokuments Nr. 02-08/586))
J. Dambis un P. Strancis iepazīstina ar projekta attīstības gaitu.
Pēc diskusijām Padomes locekļi balso par atbalstu gruntsgabala sadalīšanas priekšlikumam: lēmums pieņemts vienbalsīgi.

8. Dzīvojamās mājas bēniņu stāva rekonstrukcijas priekšlikuma izskatīšana (adrese: Ģertrūdes iela 9; pasūtītājs un projektētājs: SIA „Arhitektūras vide”; iesniedzējs: VKPAI)
J. Dambis informē par iemesliem, kas VKPAI likuši projektu noraidīt (ēkas apjoma izmaiņas ir redzamas no publiskās ārtelpas).
J. Asaris atgādina, kā ēka ir valsts aizsargāts vietējās nozīmes piemineklis. 
Pēc diskusijām Padomes locekļi balso par atbalstu dzīvojamās mājas bēniņu stāva rekonstrukcijas priekšlikumam: “par” – nav; “pret” – J. Asaris, J. Dambis, J. Krastiņš, A. Kronbergs, D. Neiburga; “atturas” – A. Cinis, P. Strancis. Priekšlikums ir noraidīts, jo paredz izmainīt ēkas - vietējās nozīmes pieminekļa – apjomu un šīs izmaiņas ir uztveramas no publiskās ārtelpas.

9. Daudzstāvu dzīvojamās ēkas projekta izskatīšana (adrese: Miera iela 93; pasūtītājs: K. Vana Gejeka; projektētāji: V. Bricis, D. Gerule, R. Liepiņš; iesniedzējs: VKPAI (25.03.2004. dokuments Nr. 02-08/635))
Ar projekta attīstības gaitu iepazīstina J. Dambis, klātesot projektētāju pārstāvim Renāram Liepiņam.
Pēc diskusijām Padomes locekļi balso par lēmumu atbalstīt daudzstāvu dzīvojamās ēkas projektu: “par” – J. Asaris, A. Cinis, J. Dambis, J. Krastiņš, A. Kronbergs, P. Strancis; “\pret” – nav, “atturas” – D. Neiburga. Lēmums ir pieņemts.

10. Garāžu un darbnīcas ēku rekonstrukcijas priekšlikuma izskatīšana (adrese: Doma laukums 4; pasūtītājs: VAS “Latvijas hipotēku un zemes banka”; projektētājs: SIA “Z&B Projekts” (N. Brezinskis); iesniedzējs: VKPAI)
Ar projektu iepazīstina J. Dambis, to komentē A. Cinis.
Pēc diskusijām Padomes locekļi balso par lēmumu atbalstīt garāžu un darbnīcas ēku rekonstrukcijas priekšlikumu: lēmums pieņemts vienbalsīgi.

11. Projekta “Ēkas demontāža un esošo ārējo inženierkomunikāciju iznešana no būvlaukuma” izskatīšana (adrese: Alauksta iela 9; projektētājs un iesniedzējs: SIA “Būvniecības birojs RANU”)
Ar projektu iepazīstina J. Dambis un A. Cinis.
Padomes locekļi nolemj projektu neizskatīt, uzskatot, ka tas izskatāms un saskaņojams Rīgas pilsētas Būvvaldē. 

Pēc J. Asara ierosinājuma Padomes locekļi nolemj izskatīt daudzstāvu dzīvojamās ēkas projektu (adrese: Zaubes iela 9; pasūtītājs: A. Jakovenko; projektētājs: SIA “Kubs”; iesniedzējs: VKPAI (dokuments ar reģ. nr. UNESCO LNK 44/244)
Ar projektu iepazīstina J. Asaris. 
Pēc diskusijām Padomes locekļi balso par lēmumu atbalstīt iesniegto projekta risinājumu: “par” – A. Cinis, J. Dambis, J. Krastiņš, A. Kronbergs, D. Neiburga, P. Strancis; “pret” – nav; “atturas” – J. Asaris.

J. Dambis un J. Asaris informē par projekta “Darījumu centrs - dzīvojamā māja” izskatīšana (adrese: Republikas laukums 3; pasūtītājs: A/S “Eldikrija”; projektētājs: SIA “Uģis Šēnbergs. Arhitekts”) attīstības gaitu un ierosina to apspriest nākošajā Padomes sēdē.

Sēdi slēdz 18.55.

J. Asaris

A. Cinis

J. Dambis

J. Krastiņš

A. Kronbergs

D. Neiburga

P. Strancis

Dz. Upmace

Z. Redberga